محەممەدڕەزا عارف

محەمەدڕەزا عارف (، لەدایکبووی ١٩ی کانوونی دووەمی ١٩٥١) ئەندازیار، مامۆستای زانکۆ و سیاسەتوانێکی چاکسازیخوازی ئێرانییە، کە لە ساڵی ٢٠٢٤ەوە وەک ھەشتەمین جێگری یەکەمی سەرۆک کۆماری ئێران لە دەوڵەتی مەسعوود پزیشکیاندا کار دەکات. ئەو ھەروەھا لە ساڵی ٢٠٠٢ەوە ئەندامی ئەنجومەنی دەستنیشانکردنی بەرژەوەندیی سیستەمە.

ئەو پێشتر نوێنەری تاران و سەرۆکی فراکسیۆنی ئومێدی سەر بە چاکسازیخوازان لە پەرلەمانی ئێران بوو. ھەروەھا عارف لە ساڵی ٢٠١٥ەوە سەرۆکایەتیی ئەنجومەنی باڵای داڕشتنی سیاسەتی چاکسازیخوازانی پێبووە.

عارف لە ساڵی ٢٠٠١ ھەتا ٢٠٠٥، لە سەردەمی سەرۆکایەتیی محەممەد خاتەمی و مەحموود ئەحمەدینەژاد جێگری دووەمی سەرۆک کۆمار بووە.Political posts of Mohammad-Reza Aref  ئەو پێشتر وەک وەزیری پۆست و تەلەگراف و تەلەفۆن و سەرۆکی ڕێکخراوەی بەڕێوەبردن و پلاندانانی وڵات لە یەکەمین کابینەی خاتەمیدا کاری کردووە. عارف ھەتا ساڵی ٢٠٢١، ئەندامی ئەنجومەنی باڵای شۆڕشی ڕۆشنبیری بوو. ئەو ھەروەھا ئەندازیاری کارەبا و مامۆستای زانکۆیە لە زانکۆکانی تاران و سەنعەتیی شەریف. لە ھەڵبژاردنی سەرۆکایەتیی ٢٠١٣دا خۆی بەربژێر کرد، بەڵام دواتر کشایەوە بۆ ئەوەی دەرفەتێکی باشتر بە بەرەی چاکسازیخوازان بۆ سەرکەوتن بدات. 

 سەرچاوەکان 

 بەستەرە دەرەکییەکان 



پۆل:وەزیرانی حکوومەتی ئێران
پۆل:دەرچووانی زانکۆی تاران
پۆل:زیندووان
پۆل:لەدایکبووانی ١٩٥١